
REFERAT

Privind acordarea ajutorului financiar suplimentar utilizatorilor de energie termică în sistem centralizat pentru perioada ianuarie – aprilie 2008
În contextul politicii Guvernului cu privire la protecţia socială a populaţiei, pentru perioada sezonului rece, prin modificarea adusă OUG nr.5/2003 privind acordarea de ajutoare pentru încălzirea locuinţei, precum şi a unor facilităţi populaţiei pentru plata energiei termice, prin HG nr.1197/2007 privind corectarea limitelor de venituri pentru acordarea ajutorului pentru încălzirea locuinţei şi a nivelurilor acestuia în perioada sezonului rece noiembrie 2007-martie 2008 se continuă propunerea măsurilor de sprijin materializate în subvenţionarea energiei termice de către Guvern, respectiv prin acoperirea diferenţelor de preţ între preţul local, mai mare, şi preţul plătit de populaţie, precum şi prin acordarea de ajutoare pentru încălzirea locuinţei familiilor şi persoanelor singure cu venituri reduse, cu atât mai mult cu cât datorită creşterii costurilor de producţie a energiei termice cu peste 10% (ca urmare a majorării preţului gazelor naturale) este necesară majorarea tarifului energiei termice cu 10%.
Ţinând cont de gradul redus de suportabilitate din partea populaţiei al preţului majorat de energie termică, se impune adoptarea de către Consiliul local al Municipiului Timişoara, pentru  sezonul rece ianuarie – aprilie 2008, a unui nou sistem de acordare a ajutoarelor suplimentare pentru încălzirea locuinţei, mult mai flexibile şi cu impact direct asupra familiilor defavorizate.


În temeiul prevederilor art.13 din OUG nr.57/2006 pentru modificarea OUG nr.5/2003 privind acordarea de ajutoare pentru încălzirea locuinţei, precum şi a unor facilităţi populaţiei pentru plata energiei termice, consiliile locale pot aproba din bugetele locale ajutoare pentru încălzirea locuinţei peste cele stabilite în condiţiile art.5 şi 6 din actul normativ menţionat mai sus, cu respectarea tranşelor de venit. 


Având în vedere cele prezentate mai sus,

PROPUNEM:

1. Aprobarea tarifului de energie termică furnizata populaţiei de către S.C. COLTERM S.A. Timisoara în valoare de  162,62 lei/Gcal, începând cu 01 ianuarie 2008.

2. Aprobarea suplimentării din bugetul local, a ajutoarelor pentru încălzirea locuintei pentru perioada ianuarie – martie 2008 peste cele stabilite prin art.1 alin.(2) din HG nr.1197/2007, în conformitate cu Anexa nr.1, care face parte integranta din prezenta hotarâre.

3. Aprobarea acordării din bugetul local a unui sprijin financiar pentru încălzirea locuintei pentru luna aprilie 2008, stabilit prin cumularea gradului de compensare calculat în conditiile art.1 alin.(2) din HG nr.1197/2007, cu gradul de compensare calculat conform art.2 din prezenta hotarâre.

4. Ajutoarele suplimentare stabilite la art.(2), respectiv a sprijinului financiar prevăzut la art.3 din prezenta hotărâre se acorda  persoanelor singure sau familiilor cu venituri de pâna la 800 lei pe membru de familie care se încadreaza în conditiile instituite prin Normele metodologice prevazute în Anexa nr.2 care face parte integranta din prezenta hotarâre.

5. Aprobarea formularul tipizat de declaratie pe proprie raspundere pentru stabilirea dreptului la ajutorul suplimentar de încalzire acordat de catre Consiliul Local al Municipiului Timisoara, în conformitate cu Anexa nr.3, care face parte integranta din prezentul referat.

6. Aprobarea Tabelului privind limitele minime ale veniturilor medii lunare ce s-ar putea obtine din vânzarea sau utilizarea bunurilor mobile detinute în proprietate care nu sunt considerate ca strict necesare nevoilor familiei detinute în proprietate, pentru perioada ianuarie – aprilie 2008, cuprins în Anexa nr.4, care face parte integranta din prezentul referat.

7. Revocarea începând cu data intrării în vigoare a prezentei hotărâri:

· HCL nr.385/25.10.2005 privind aprobarea tarifelor pentru energia termica livrata de catre S.C. Colterm S.A.  populatiei în sistem centralizat, subventiilor si a ajutoarelor acordate de catre Consiliul Local al Municipiului Timisoara

· HCL nr.319/25.07.2006 privind modificarea  Hotarârii Consiliuliului Local nr. 385/2005-privind aprobarea tarifelor pentru energia termica livrata de catre S.C. Colterm S.A.  populatiei în sistem centralizat, subventiilor si a ajutoarelor acordate de catre Consiliul Local al Municipiului Timisoara, modificata prin Hotarârea Consiliului Local nr. 26/2006

